DECIZIA

Consiliului raional nr. 7/6 din 09 decembrie 2015 „Cu privire la constituirea Comisiei de disciplină a Consiliului raional Ștefan Vodă”

În scopul intensificării disciplinei și cercetării faptelor funcționarilor publici considerate abateri disciplinare și de a propune sancțiunea disciplinară aplicabilă sau clasarea cauzei;

în temeiul art. 59, alin. (3) și (11) din Legea 158-XVI cu privire la funcția publică și statutul funcționarului public și Regulamentului cu privire la comisia de disciplină, aprobat prin Hotărârea Guvernului nr. 519 din 22.06.2010 cu privire la aprobarea completărilor ce se operează în Hotărârea Guvernului nr. 201 din 11.03.2009;

în baza art. 43, alin. (2) și art. 46 din Legea privind administrația publică locală nr 436-XVI din 28 decembrie 2006, Consiliul raional Ștefan Vodă

DECIDE:

1. Se constituie Comisia de disciplină a Consiliului raional Ștefan Vodă, în continuare *Comisie*, pe o perioadă de 2 ani în următoarea componență nominală:

1. Nicolae Molozea, președintele raionului, *președintele Comisiei*;

2. Eugen Ceban, specialist principal, serviciul resurse umane, *secretarul Comisiei*;

*Membri:*

3. Vinidict Lutenco, consilier raional, președintele UTS „Agroindsind”;

4. Ion Țurcan, secretar al Consiliului raional;

5. Aurelia Roscolotenco, președintele comisiei pentru administrare publică, mass-media,

drepturile omului, ordine publică, numiri, petiţii şi disciplină.

***Membrii supleanți:***

1. Vasile Gherman, vicepreședinte al raionului;

2. Nicolae Orlov, consilier raional.

3. Ion Mustafenco, președintele Asociației sindicale Ștefan Vodă a Federației ”SINDASP”.

2. Înlocuirea unui membru cu un membru supleant se efectuează de către Comisie numai dacă persoana care urmează să fie înlocuită nu are posibilitatea din motive obiective de a-și îndeplini atribuțiile care rezultă din calitatea de membru al Comisiei.

3. În cazul aplicării înlocuirii, calitatea de membru al comisiei de disciplină este preluată de membrul supleant în ordinea indicată în pct.1 al prezentei decizii și care își va exercita atribuțiile aferente până la finalizarea procedurii de cercetare disciplinară.

4. Comisia în activitatea sa ce ține de organizarea, funcționarea, competența, atribuțiile și modul de sesizare va aplica prevederile Regulamentului cu privire la comisia de disciplină, aprobat prin Hotărârea Guvernului nr. 519 din 22.06.2010.

5. Controlul executării prezentei decizii se pune în sarcină dlui Molozea Nicolae, președintele raionului.

6. Prezenta decizie se aduce la cunoștință:

Oficiului teritorial Căușeni al Cancelariei de Stat;

Conducătorilor direcțiilor Consiliului raional;

Persoanelor vizate;

Prin publicare pe pagina Web și în Monitorul Oficial al Consiliului raional Ștefan Vodă.

**Preşedintele şedinţei**

**Vladimir Baligari**

**Secretarul Consiliului raional**

**Ion Ţurcan**